зареждащ диск. Кабелът е със съединител, служещ за свързване със зареждащия диск. Дискът е с кръгла форма с височина приблизително 8 mm, диаметър приблизително 80 mm и тегло 51 g.
 Адаптерът преобразува (изправя) променливия ток (AC — 240V) в постоянен ток (DC — 12V) и го препраща към диска. В диска този постоянен ток се конвертира (преобразува) в променлив ток и след това този променлив ток се преобразува в електромагнитно поле.
 Устройството е предназначено за безжично зареждане на различни устройства. Както дискът, така и зарежданото устройство са снабдени с технологията „Qi“, която е стандартна за безжичното зареждане на устройства. Безжичното зареждане става посредством електромагнитно поле.
 Вж. фигурата (*1).
 8504 40 90
 Класирането се определя от общо правило 1, общо правило 3, буква в) и общо правило 6 за тълкуване (ОПТ) на Комбинираната номенклатура и от описанието на кодовете по КН 8504 , 8504 40 и 8504 40 90
 Функциите на устройството (изправяне, преобразуване и конвертиране на ток в електромагнитно поле) се обхванати от подпозиция 8504 40 . По тази причина се изключва класирането в подпозиция 8504 50 .
 Изключва се класирането в код по КН 8504 40 30 като статични преобразуватели от видовете, използвани с апарати за телекомуникация, автоматични машини за обработка на данни и части от тях, тъй като адаптерът е предназначен за електрозахранване на различни електрически устройства.
 Тъй като нито изправянето, нито преобразуването или конвертирането на ток в електромагнитно поле не придават основния характер на устройството, то трябва да бъде класирано, като се приложи ОПТ 3, буква в).
 Следователно устройството трябва да бъде класирано в код по КН 8504 40 90 като „други статични преобразуватели“.
 (*1) Фигурата е само за информация.
 